་བསྒྲལ་བའི། །སྐྱེ་བོའི་ཚོགས་
རྣམས་སྦྱིན་པས་གྲོལ་གྱུར་ཅིག །འཇམ་དཔལ་དཔའ་བོས་སོགས་བསྔོ་སྨོན་བྱའོ། །སྤྱིར་མགྲོན་
བཞིའི་གཏོར་མ་རྣམས་གྲུབ་ན་ལེགས། མ་གྲུབ་ཀྱང་རང་བྱུང་རྣམས་ཀྱིས་ཛམ་གཏོར་དང་ཆུ་སྦྱིན་མ་བཏང་ན་ཐུབ་པའི་རྗེས་
འཇུག་མིན་པར་གསུངས་པས་གལ་ཆེ་ལ། མི་སྐྱ་ཕོ་མོ་རྣམས་ཀྱི་ཏིང་ཤག་མེད་ནས་གཞན་མ་ལྕོགས་ཀྱང་། ཆུ་སྦྱིན་བསྡུས་པ་
འདི་ཙམ་ཞིག་ཕན་ཡོན་ཆེ་བས་ལག་ལེན་ཅི་ཐེབ་བྱའོ། །
ཡང་དགོང་མོ་རྒྱལ་སྲས་རིན་པོ་ཆེས་མཛད་པའི་ཐུགས་རྗེ་ཆེན་པོ་ལ་གཏོར་བསྔོས་འབུལ་འདོད་ན། ཕྱེ་མར་རམ།
མར་རྡོག་ཐུད་རྡོག་སོགས་བཟའ་བཅའ་གང་རུང་བཤམས།
སངས་རྒྱས་ཆོས་ཚོགས་ཀྱི་སྐྱབས་སེམས་བྱ། །ཨོཾ་བཛྲ་ཨ་
མྲྀ་ཏ་ཀུནྜ་ལི་ཧ་ན་ཧ་ན་ཧཱུྃ་ཕཊ། ཆབ་བྲན། ཨོཾ་སྭ་བྷཱ་ཝ་ཤུདྡྷ་སརྦ་དྷརྨ་སྭ་བྷཱ་ཝ་ཤུདྡྷ྅ཧཾ། སྟོང་
པའི་ངང་ལས་གཏོར་སྣོད་རིན་པོ་ཆེའི་སྣོད་ཡངས་ཤིང་རྒྱ་ཆེ་བར་གཏོར་མ་ལྷ་རྫས་ཀྱི་
བདུད་རྩིས་གང་བར་འགྱུར། ཨོཾ་ཨཱཿཧཱུཾ། ལན་གསུམ། ཨོཾ་ལོ་ཀི་ཤྭ་ར་ཨི་དཾ་བ་ལིང་ཏ་ཁ་ཁ་ཁྭ་
ཧི་ཁཱ་ཧི། ལན་གསུམ་གྱིས་མཆོད་ནས། སྐྱོན་གྱིས་མ་གོས་སོགས་ནས་ཕྱག་འཚལ་བསྟོད། མགོན་པོ་
སྤྱན་རས་གཟིགས་མཁའ་མཉམ་སེམས་ཅན་ཐམས་ཅད་ཀྱིས་མྱུར་དུ་སངས་རྒྱས་ཀྱི་གོ་
འཕང་ཐོབ་པ་དང༌། གནས་སྐབས་སུ་བདེ་ཞིང་ཆོས་དང་ལྡན་པར་བྱིན་གྱིས་བརླབ་ཏུ་
གསོལ། ཅེས་བརྗོད་པར་བྱའོ། །
ཡང་གུ་རུ་རིན་པོ་ཆེས་མཛད་པའི་བསུར་མཆོད་བསྡུས་པ་བྱེད་འདོད་ན། ཟས་སྣ་དང་དམ་རྗ་ས་བསྲེས་པའི་བསུར་
བཏང་ནས། ཆབ་བྲན་ལ། སངས་རྒྱས་ཆོས་ཚོགས་ཀྱི་སྐྱབས་སེམས་གོང་ལྟར་བྱ། རང་ཉིད་
ཐུགས་རྗེ་ཆེན་པོར་གྱུརཿ བསྲེག་རྫས་ཨོཾ་ཨཱཿཧཱུྃ་གསུམ་ལས༔ ཡེ་ཤེས་མཆོད་སྦྱིན་འཕྲོ་
བར་འགྱུར༔ བསླུ་མེད་དཀོན་མཆོག་གསུམ་རྣམས་ལ༔ བསྲེག་རྫ་ས་བདུད་རྩིའི་མཆོད་པ་
འབུལ༔ བདག་དང་སེམས་ཅན་བསྐྱབ་ཏུ་གསོལ༔ བླ་མ་ཡི་དམ་མཁའ་འགྲོ་ལ༔ བསྲེག་
རྫས་བདུད་རྩིའི་མཆོད་པ་འབུལ༔ བདག་དང་སེམས་ཅན་བྱིན་གྱིས་རློབས༔ ཆོས་སྐྱོང་
431

གངས་ཅན་རིག་བཅུད་ལས།
ཀརྨ་ངེས་དོན་བསྟན་འཛིན་གྱི་གསུང་འབུམ་པོད་དང་པོ།
ཡུལ་ལྷ་གཞི་བདག་ལ། བསྲེག་རྫས་བདུད་རྩིའི་མཆོད་པ་འབུལ༔ བར་ཆད་སེལ་ལ་
འཕྲིན་ལས་སྒྲུབས༔ ཕ་མས་གཙོར་བྱས་སེམས་ཅན་ལ༔ བསྲེག་རྫས་བདུད་རྩི་འདི་
བསྔོས་པས༔ སྒྲིབ་དག་ཚོགས་གཉིས་རྫོགས་པར་ཤོག༔ བར་དོར་གནས་པའི་སེམས་
ཅན་ལ༔ བསྲེག་རྫས་བདུད་རྩི་འདི་བསྔོས་པས༔ འཁྲུལ་སྣང་སྡུག་བསྔལ་ཞི་བར་ཤོག༔
ལན་ཆགས་དགྲ་བགེགས་ཐམས་ཅད་ལ༔ བསྲེག་རྫས་བདུད་རྩི་འདི་བསྔོས་པས༔ བུ་
ལོན་ཤ་མཁོན་བྱང་བར་ཤོག༔ སྔོན་གྱི་རྒྱལ་བ་ཐམས་ཅད་ཀྱིས༔ སྦྱིན་པས་དོན་རྣམས་
གྲུབ་པ་བཞིན༔ ཆོས་ཉིད་རྣམ་དག་བདེན་པ་ཡིས༔ སྨོན་ལམ་ཐམས་ཅད་འགྲུབ་པར་
ཤོག༔ སྡིག་པ་ཅི་ཡང་མི་བྱ་སོགས་དང་། འཇམ་དཔའ་བོས། སོགས་གོང་ལྟར་ཆོས་སྦྱིན་བསྔོ་སྨོན་བྱའོ། །འདིའང་ཕན་
ཡོན་ཆེ་བས་ལག་ཏུ་ལོན་ན་གལ་ཆེ། གཞན་ཡང་མར་མེ། ཞལ་ཟས། སྤོས་སོགས་མཆོད་པ་འབྱོར་
ཚོད་གང་འབུལ་ཡང༌། ཨ་མྲྀ་ཏ་ཧཱུྃ་ཕཊ། རུས་ཆབ་བྲན། ཨོཾ་ཨཱཿཧཱུཾ། ལན་གསུམ་གྱིས་བྱིན་རླབས་ནས།
ཤེས་ན་མཆོད་སྤྲིན་གྱི་གཟུངས་དང༌། མི་ཤེས་ཆེ། ཨོཾ་ཨ་མོ་གྷ་པཱུ་ཛ་མ་ཎ་པདྨེ་བཛྲ་ཏ་ཐཱ་ག་ཏ་བི་ལོ་ཀི་ཏེ་
ས་མནྟ་པྲ་ས་ར་ཧཱུྃ། ཞེས་སྤྱན་རས་གཟིགས་དོན་ཡོད་མཆོད་པའི་ནོར་བུའི་སྙིང་པོ་འདི་བརྗོད་ན་མཆོད་པ་ཆུང་ངུ་ཙམ་
ཡང་ཤིན་ཏུ་རྒྱ་ཆེ་བ་སྣ་ཚོགས་པས་ཕུལ་བ་སོགས་ཕན་ཡོན་མང་དུ་གསུངས་སོ། །
ཡང་། ཕྱག་དང་བསྐོར་བ་བྱེད་སྐབས། ཨོཾ་ན་མོ་བྷ་ག་ཝ་ཏེ་རཏྣ་ཀ་ཏུ་ར་ཛ་ཡ་ཏ་ཐཱ་ག་
ཏ་ཡ། ཨརྷ་ཏེ་སམྱཀྶཾ་བུདྡྷ་ཡ། ཏདྱ་ཐཱ། ཨོཾ་རཏྣ་རཏྣ་མ་ཧཱ་རཏྣ་རཏྣ་བི་ཛ་ཡེ་སྭཱ་ཧཱ། ཞེས་ལན་
བདུན་བརྗོད་པས་འབུམ་འགྱུར་དུ་འགྲོ་བར་གསུངས། ཤ་ཟ་དགོས་གྱུར་ཚེ། དེ་བཞིན་གཤེགས་པ་དཔལ་བཟང་ལ་ཕྱག་
འཚལ་ལོ། །དེ་བཞིན་གཤེགས་པ་དཔལ་བྱིན་ལ་ཕྱག་འཚལ་ལོ། །དེ་བཞིན་གཤེགས་པ་ཚངས་པའི་འོད་ཟེར་རྣམ་པར་རོལ་
པ་མངོན་པར་མཁྱེན་པ་ལ་ཕྱག་འཚལ་ལོ། །ཨོཾ་ཨ་བྷི་ར་ཧཱུྃ་ཁེ་ཙ་མཾ་སྭཱ་ཧཱ། ཞེས་དང༌། ཡིག་དྲུག་སོགས་
བཏོན་ནས་ཤ་ལ་ལུས་གདབ་ན་ཉེས་པ་ཆུང་བར་གསུངས། ༀ་པདྨོ་ཨུཥྞི་ཥ་བི་མ་ལེ་ཧཱྃ་ཕཊ། འདིའང་ཤ་ལ་བཏབ་
ན་ཉེས་པ་ཆུང་བ་དང༌། དུང་ལ་བཏབ་ན་དུང་སྒྲ་ཐོས་ཚད་དང༌། སྤོས་ལ་བཏབ་ནས་བདུག་པས་དུད་པ་ཕོག་ཚད་ངན་སོང་
ལས་ཐར། ཆོས་གོས་ལ་བདུག་ན་ཉེས་ལྟུང་ཕྲ་ཞིབ་དག །གཞན་ཡང་དུད་འགྲོ་ལ་བདུག་ན་ནད་ཡམས་ཆད། དགྲ་གཅན་
432

གྲུབ་ཆེན་ཐང་སྟོང་རྒྱལ་པོའི་འགྲོ་དོན་མཁའ་ཁྱབ་མའི་མ་ཎཾ་སྒོམ་བཟླས།
ཉུང༌། བྲིས་ནས་ཡ་ཐེམ་ལ་བཏགས་ན་འོག་ཏུ་འཛུལ་ཚད་བསྐལ་པ་མང་པོའི་སྡིག་སྒྲིབ་དག་པ་སོགས། ཕན་ཡོན་ཆེ་བས་
ཞག་རེར་ལན་བདུན་རེ་བརྗོད་ན་ལེགས། བྱང་ཆུབ་སེམས་དཔའ་སེམས་དཔའ་ཆེན་པོ་འཕགས་པ་
སྤྱན་རས་གཟིགས་དབང་ཕྱུག་དེ་ལ་ཕྱག་འཚལ་ལོ། །ཞེས་བརྗོད་པས་ཚེ་འདི་ལ་མི་དང་མི་མ་ཡིན་གྱི་
གནོད་པ་སོགས་འཇིགས་པ་ཐམས་ཅད་ཀྱི་མི་ཚུགས་པ་དང༌། ཉོན་མོངས་དང་སྡིག་སྒྲིབ་འཇོམས། བུ་འདོད་པ་ལ་བུ་འབྱུང་
བ་སོགས་འདོད་པའི་དོན་འགྲུབ། ཉིན་རེར་ལན་བརྒྱ་རྩྭ་རེ་མ་ཆགས་པ་དང༌། འཇིགས་པ་ཅི་ལྟར་བྱུང་ཡང་འཕགས་པ་ལ་
བློ་ལིངས་ཀྱིས་བཀལ་ནས་འདི་ཁོ་ནས་གསོལ་བ་འདེབས་ཤིང་ཡིག་དྲུག་ལ་བརྩོན་ན། མཚམས་མེད་བྱས་པའི་སྡིག་ཅན་
ཡིན་ཀྱང་ངན་སོང་དུ་མི་འགྲོ་ཞིང་། མཐར་བདེ་བ་ཅན་དུ་སྐྱོ་བར་འཕགས་པའི་ཞལ་གྱིས་བཞེས་པ་དང༌། མཚན་འདི་ལན་
གཅིག་བཏོན་པས་སངས་རྒྱས་གྲངས་མེད་པའི་མཚན་བཏོན་པའི་ཕན་ཡོན་དང་འདྲ་བ་སོགས། པདྨ་དཀར་པོ་སོགས་མདོ་
སྡེ་དུ་མ་ནས་རྒྱ་ཆེར་གསུངས་པ་ལྟར། བྱང་སེམས་་ཟྭ་རྒྱལ་དང་ཆགས་མེད་རིན་པོ་ཆེས་ནན་ཏན་དུ་གདམས་པས་འདི་ལ་
བརྩོན་པ་གལ་ཆེ་ཞིང༌།དེ་ཡང་ཐེ་ཚོམ་མེད་པའི་བློ་གཏད་ལིང་བསྒྱུར་བྱེད་པ་གནང་ཆེའོ། །
ཡང་ཡེ་ཤེས་སྐར་མདའི་ཆུ་སྦྱིན་ནཾ། མཚོ་དང༌། ལུ་མ། འབབ་ཆུ་གང་རུང་གི་ཆུ་འགྲམ་དུ་བསྡད་ནས། བདག་
མདུན་འཕགས་པ་སྤྱན་
་རས་གཟིགས་སུ་བསྒོམ་པའི་ཕྱག་ནས་བདུད་རྩི་བབས་པས་ཡི་དྭགས་རྣམས་བཀྲེས་སྐོམ་སོགས་
སྡུག་བསྔལ་ཐམས་ཅད་སེལ་བར་བསམ་ལ། གཙང་སྒྲ་བྱས་པའི་ལག་གཡས་ཀྱི་འཁྱོར་བ་ཊུ་ཡི་བཀང་ནས། ཨོཾ་ཛྙཱ་ན་ཨ་ཝ་
ལོ་ཀི་ཏེ་ན་མཿསནྟ་སྤར་ཎ་རས་བྷ་ཝ་ས ཡ་མ་ཧཱ་མ་ཎི་དུ་རུ་དུ་རུ་ཧྲི་ད་ཡ་ཛཱ་ལ་ནེེ་ཧཱུྃ། ཞེས་སྔགས་ཚར་རེ་བཏོན་ནས་
འཁྱོར་ཆུ་དེ་རྒུ་ནང་ལ་བླུགས། དེ་འདྲ་ལན་བདུན་བྱས་པའི་ཕན་ཡོན་ནི༔ སངས་རྒྱས་ཀྱི་སྤྱན་གྱིས་གཟིགས་པའི་ཡི་དྭགས་
ཐམས་ཅད་ལ་ལྷའི་བཟའ་བཏུང་། ཡུལ་མ་ག་དྷའི་བྲེ་བདུན་རེ་ཐོབ་པ་དང༌། ཆུ་དེ་འཐུང་བའི་འགྲོ་བ་ཐམས་ཅད་ངན་སོང་
ལས་ཐར་ནས། བདེ་འགྲོ་ཐོབ་པ་སོགས་ཕན་ཡོན་ཆེ་བྱས། ཕོ་མོ་དང་བརྩོན་ཅན་རྣམས་ཀྱི་ཤུགས་འཇགས་འཚལ།
མདོར་ན་དོན་ཧྲིལ་ཏེ་བསྒྲིལ་ན། འཁོར་བ་དང༌། ངན་སོང་གི་སྡུག་བསྔལ་ལ་ནགས་ལ་མོ་ཤོར་བའི་རི་དྭགས་ལྟར་
སྔངས་སྐྲག་དང༌། དེ་སྐྱོབ་པའི་ནུས་མཐུ་དཀོན་མཆོག་ལ་ཡོད་པར་ཡིད་ཆེས་ཀྱི་དད་པ་བརྟན་པོས། འདི་ནས་བྱང་ཆུབ་བར་
དུ་རང་གཞན་སེམས་ཅན་ཐམས་ཅད་སྐྱིད་རུང་སྡུག་རུང་ན་དུང་ཚ་རུང་ཤི་རུང་གསོན་རུང་མཐོ་གཏོང་དམའ་གཏོང་བླ་མ་
དཀོན་མཆོག་གསུམ་མཁྱེན་ནོ། །རཾ་ས་དང་ལྟོས་ས་གཞན་ན་མེད་དོ། །ཁྱེད་པར་ཤེས་སོ་སྙམ་པས་བློ་གཏད་ལིངས་བསྐྱུར་
།་༣

གངས་ཅན་རིག་བཅུད་ལས།
ཀདྲ་ངེས་དོན་བསྟན་འཛིན་གྱི་གསུང་འབུམ་པོད་དང་པོ།
གྱི་སྐྱབས་འགྲོ། སངས་རྒྱས་ཆོས་ཚོགས་སམ། ན་མོ་དཀོན་མཆོག་གམ། བླ་མ་ལ་སྐྱབས་སུ་
འཆིའོ། །སངས་རྒྱས་ལ་སྐྱབས་སུ་མཆིའོ། །ཆོས་ལ་སྐྱབས་སུ་མཆིའོ། །དགེ་འདུན་ལ་
སྐྱབས་སུ་མཆིའོ། །ཞེས་པ་དེ་དག་གང་རུང་ཉིན་ཚན་དུས་དྲུག་ཏུ་སྙིང་ཐག་པ་ནས་ལན་མང་ཉུང་གར་ལྕོག་བྱ་ཞིང༌།
ཅི་འབྱོར་གྱིས་མཆད་པ་ལ་བརྩོན་དགོས་ལ།
དེའང་དཔལ་ཀརྨ་པའི་ཞལ་ནས། རྩ་མ་ཟ་མི་་ཅར་པའི་མཆོད་རྩམ་དང༌། །མར་ཁ་ཚ་རྙིང་ངུལ་གྱི་མར་མེ་ཡཾ། །བརྒྱ་
མཆོད་དང་སྟོང་མཆོད་འབུལ་དོ་སྐད། །སེར་སྣ་དང་རློམ་སེམས་བཅས་པ་ཡི། །དགེ་བ་ངེས་པན་ཡོན་མེད་པའི་ཁར། །ཡཾ་
དྭགས་སུ་སྐྱེ་བའི་ས་བོན་ཡིན། །ཞེས་སོགས་དམ་པ་གོང་མ་རྣམས་ཀྱི་ཡང་ཡང་གསུངས་པ་ལྟར་རང་ཉིད་ཀྱི་བཟའ་བཏུང་
ལས་མཆོད་པ་གལ་ཆུང་དུ་བྱས་ནས། རྟ་ཆས་དང༌། སྤྲང་ཟས་ཕྱོགས་འདྲའི་མཆོད་པ་ཙམ་འབུལ་ལོ་བྱས་ཀྱང་། དེ་ནི་བསམ་
པ་རྣམ་པར་མ་དག་པའི་དགེ་བ་བྱས་ལ་མ་བསགས་པ་ཞེས་པ་དང༌། ཕལ་ཆེར་ཉེས་པར་སོང་ནས་ངན་སོང་གི་རྒྱུ་བྱེད་པས་
རང་ཁོས་ཀྱི་ལག་ལེན་འབྱོར་ཚད་སྤུས་དག་པ་གལ་ཆེ། ཡང་རང་ལ་འབྱོར་བ་མེད་ར་མ་སྐྲྀད་པ་ལ་འབུལ་མི་ལོ་བ་ནི་ཆེར་
མེད་དེ། ཆུ་ཐོགས་དང་མེ་ཏོག་ཅར་་དང་། ཅི་ཟ་ཅི་འཐུང་གི་ཕུད་ཙམ་མཆོད་ནའང་། བསྐལ་པ་མང་པོར་ལྷ་མིའི་བདེ་སྐྱིད་
ཕུན་སུམ་ཚོགས་པ་འཐོབ་པ་དང༌། བློ་ཆོས་སུ་འགྲོ་ཞིང་ཆོས་ལམ་དུ་འགྲོ་བ་དང༌། བསམ་པའི་དོར་འགྲུབ་པ་སོགས་གནས་
སྐབས་དང་མཐར་ཐུག་གི་ཕན་ཡོན་དཀོས་གནད་ཤིན་ཏུ་ཆེ་བས། དཀོན་མཆོག་ལ་སྐབས་འགྲོ་མཆོད་འབུལ་འདོད་ཅིང་
སྐྱབས་སྡོམ་ལ་ནན་ཏན་བྱ་བ་དང་། ལྷག་པར་སེམས་ཅན་ལ་གནོད་འཚེ་ཅི་ནུས་སུ་སྤང་ནས་ཕན་སེམས་བཟང་པོ་ལ་གོམས་
འཇུག་སེམས་ཅན་ལ་རང་འདོད་མེད་པའི་སྒོ་ནས་པར་ཐོགས་ན་ཕན་ཡོན་ཆེ་བ་ལྟ་ཅི་སྨྲོས། པར་ཐོག་ན་བསམ་པའི་སེམས་
བཟང་པོ་ཙམ་ཡོད་ཀྱང༌། སངས་རྒྱས་ཐམས་ཅད་མཉེས་པའི་མཆོད་པ་མཆོག་ཡིན། སེམ་ས་ཅན་ལ་བསམ་ངན་དང་གནོད་
འཚེ་བྱེད་ཅིང་དཀོན་མཆོག་ལ་མཆོད་པ་རྒྱ་ཆེན་ཕུལ་ཡང༌། བུ་བསད་ནས་མ་ལ་བཀུར་བསྟི་བྱས་པ་ལྟར་མཉེས་པའི་ཐབས་
མེད་པར་གསུངས། སེམས་ཅན་ལ་གནོད་ན་དཀོན་མཆོག་ལ་གནོད་པ་བྱས་པ་ཡིན། དེས་སྐྱབས་དང་བྲལ་ནས་མཐོ་རིས་
དང་ཐར་པའི་འཇུ་ཐག་ཆད་ནས། ངན་འགྲོའི་གཡང་ལ་ཡན་ལག་མེད་པའི་སྒོ་ད་ལྟར་ལྟུང་བར་འགྱུར་བས་རང་རེ་ཀུན་གྱིས་
གཟབ་དགོས། ཐམས་ཅད་བདེ་བ་འདོད་ཅིང་སྡུག་བསྔལ་མི་འདོད་ཀྱར་ལས་རྒྱུ་འབྲས་བསམ་ས་ནས་དགེ་སྡིག་གི་བླང་དོར་
ལ་མ་འབད་ན་ཞེ་འདོད་དང་ལག་ལེན་གོ་ལོག་པ་ས། འདོད་པའི་བདེ་བ་མི་འབྱུང་ཞིང་མི་འདོད་པའི་སྡུག་བསྔལ་ཁོ་ན་འབྱུང་
[3..]

གྲུབ་ཆེན་ཐང་སྟོང་རྒྱལ་པོའི་འགྲོ་དོན་མཁའ་ཁྱབ་མའི་མ་ཎི་སྙོམ་བཟ༷ས།
ར
བས། རྒྱུ་མཚན་དེའི་ཕྱིར་འཕགས་པའི་ས་མ་ཐོབ་ཀྱི་བར་དུ་ལས་རྒྱུ་འབྲས་དགེ་སྡིག་པའི་བྱུང་དོར་ལ་འབད་དགོས་པ་ནི་
རང་དེ་སེར་སྐྱ་ཕོ་མོ་ཀུན་གྱི་དོ་གལ་ཆེ་ཤོས་ཡིན་པར་ཡིད་ཆེས་ཏེ་སྙིང་ཐག་པ་ནས་འབད། དེ་མི་ལུས་དོན་མེད་དུ་མ་ཤོར་
མཐོ་རིས་དང་ཐར་པའི་ལམ་སྣ་ཟིན་པ་ཞིག་གནད་ཆེ་སྟེ། སློབ་དཔོན་ཀླུ་སྒྲུབ་ཀྱི་ཞལ་ནས། གལ་ཏེ་མཐོ་རིས་ཐར་པ་མངོན་
བཞེད་ན། །ཡང་དག་ལྷ་ལ་གོམས་པ་བདག་ཏུ་མཛོད། །གང་ཟག་ལོག་པར་ལྟ་བས་ལེགས་སྤྱད་ཀྱང༌། །ཐམས་ཅད་རྣམ་
སྨིན་པར་མི་ཟད་ལྡན། །ཞེས་གསུངས་པ་ལྟར་ལ་ལས་རྒྱུ་འབྲས་ལ་ཡོད་ཆེས་ནས་ལག་ཏུ་ལོན་པ་ནི། ནང་པ་སངས་
རྒྱས་ཀྱི་དཀར་ཆོས་ཐམས་ཅད་ཀྱི་རྩ་བ་ཡིན་པས་འདི་ལ་སྙིང་ནས་སློབ་འདོད་ཀྱི་བློ་ཞིག་སྐྱེ་ཐུབ་ར་མི་ལུས་ལོན་ནས། ཆོས་
ཀྱི་སྒོ་སྐལ་ཐོབ་ཐར་མི་ཆུང་བ་ཡིན་ཞེས་དམ་པ་གོང་ར་་རྣམས་ཡང་ཡང་གསུངས་པས་ཕོ་མོ་ཀུན་གྱི་ཐུགས་འཇགས་འཚལ།
སྨྲས་པ། སྒྲ་དང་སྙན་དངགས་ཚོགས་རྒྱན་སྡེབ་སྦྱོར་རྣམས། །བདག་གི་མི་ཤེས་ཤེས་རུང་བློ་དམན་ལ། །དོན་
འབྲས་མི་འབྱིན་དེ་ཕྱིར་དགོས་པ་ཆུང༌། །མཐོ་རིས་ཐར་མའི་ལམ་ལ་འཇུག་པའི་ཐབས། །བཀའ་དང་བསྟན་བཅོས་བླ་མའི་
མན་ངག་རྣམས། །གཅིག་བསྡུས་གོ་སུ་ཕལ་སྐད་ཚིག་ལྡུགས་སུ། །རང་ལ་ཉམ་མྱོང་མེད་ཀྱང་ཕན་འདོད་ཀྱིས། །འོན་པས་
དུང་འབུད་ནེ་ཙོའི་ཆོས་བཤད་དུ། །དད་ལྡན་པོ་མི་བློ་དམན་རང་འདྲ་རྣམས། །སྲིད་ལམ་དུབ་ལ་མཐོ་རིས་ཐར་པ་ཡིན། །
ངལ་སྟེགས་ཡོང་དུ་རེ་ནས་སུག་རིས་བསྟར། །དཔེ་འདི་ཕོ་མོ་ཀུན་གྱི་ཉན་བཤད་རེ། །མཛད་ནས་ཆོས་དང་ཨེ་མཐུན་
དགོངས་དཔྱད་འདྲ། །མཛད་ནས་མཐུན་ཚེ་ཕྱག་ལེན་ཅི་ཐེབས་མཛོད། །བདག་འདྲ་སྐྱེས་སྦྱངས་ཤེས་རབ་ཆ་ཕྲ་བས། །ཉེས་
འགལ་མཆིས་སྐྱབས་གནས་ཚོགས་ལ་བཤགས། །ཚིག་ཚོགས་པ་མཛེས་མཁས་རྣམས་བཟོད་པར་བཞེས། །དོན་དང་
འགལ་ན་དམ་པས་འཆོས་པར་ཞུ། །རྣམ་དཀར་མཆིས་ར་མ་གྱུར་འགྲོ་ལ་བསྔོ། །འབྲེལ་བཅས་འཕགས་པའི་གོ་འཕང་མྱུར་
ཐོབ་ནས། །ཁམས་གསུམ་འཁོར་བ་དོང་ནས་སྤྲུགས་གྱུར་ཅིག ། ཅེས་པ་འདི་ཉིད་ཕྱག་ན་པད་དཀར་འཆང་བ་ཡབ་སྲས་
ཀྱིས་ཞབས་རྡུལ་སྤྱི་བོར་རེག་ཅིང་སྐྱབས་འོག་ཏུ་འཚོ་བ་ར་ཎཾ་ངེས་དོན་པས་འཆི་མེད་འགྲུབ་པའི་སྦྱོར་བ་དགེ་བར་རྫོ་གས་
པར་བྲིས་པས་དོན་དང་ལྡན་པར་གྱུར་ཅིག །མངྒ་ལཾ།
·13、

གངས་ཅན་རིག་བཅུད་ལས། ཀརྨ་ངེས་དོན་བསྟན་འཛིན་གྱི་གསུང་འབུམ་པོད་དང་པོ།